આગામી સામાન્ય ચૂંટણીમાં હજુ 8-9 મહિનાનો સમયમ છે અને આ દરમિયાન એક સર્વેમાં સામે આવ્યું છે કે, જો આજે ચૂંટણી યોજાય તો ફરી એકવાર મોદી સરકાર સત્તામાં આવે તેવા અણસાર છે. જોકે, આ વખતે NDAની સીટોમાં ઘટાડો થઈ શકે છે. ઈન્ડિયા ટૂડે દ્વારા જુલાઈમાં કરવામાં આવેલા ‘મૂડ ઑફ ધ નેશન’ સર્વે અનુસાર જો આજે ચૂંટણી થાય તો NDAને 281 સીટો મળી શકે છે. 543 સીટોવાળી લોકસભામાં સામાન્ય બહુમતી માટે 272 સીટોની જરૂર છે. જણાવી દઈએ કે, 2014માં NDAએ 282 સીટો પર જીત મેળવી હતી.